Diari Oficial de la Generalitat Valenciana


Sumari del DOGV 7165, del 03-12-2013 (2013/11735)

Notificació de la sentència dictada en el procediment de mesures de fills extramatrimonials número 400/2013.
------------------------------------------------------------------------------------------------------------

### Dades del document

Número de DOGV
:   7165

Data del DOGV
:   03-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11106


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures de fills extramatrimonials número 400/2013. [2013/11880]  
Francisco Javier García Navarro, secretari del Jutjat de Primera Instància número 6 d'Elx, faig saber que en el procediment de mesures de fills extramatrimonials contenciós 400/2013, que es tramita en este Jutjat de Primera Instància número 6 d'Elx, a instàncies de Concepción Lillo Serrano contra José Sánchez Abellán, s'ha dictat una sentència, amb data 22 de novembre de 2013, la dispositiva de la qual, literalment, és la següent:  
«Dispositiva  
Estime la demanda presentada pel procurador Jesús Ezequiel Pérez Campos, en nom i representació de Concepción Lillo Serrano, contra José Sánchez Abellán, per la qual cosa:  
1. Aprove les mesures definitives següents:  
1.1. L'exercici de la pàtria potestat sobre el menor I.SL. serà exclusiu per la mare, Concepción Lillo Serrano, per quedar privat el pare de la dita pàtria potestat.  
1.2. Atorgue a Concepción Lillo Serrano el règim de convivència amb el seu fill menor.  
1.3. No establisc cap règim de relacions del progenitor no convivent, José Sánchez Abellán, amb el seu fill menor.  
1.4. José Sánchez Abellán haurà de satisfer, des de la data de la present resolució (mensualitat 12.2013) i amb caràcter mensual (dotze mensualitats anuals), en concepte de gastos ordinaris d'atenció al seu fill I. S. L., la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.  
L'anterior import haurà d'actualitzar-se anualment d'acord amb les variacions que experimente l'índex de preus de consum que publica l'Institut Nacional d'Estadística o organisme que el substituïsca en un futur; esta actualització es produirà de manera automàtica, sense necessitat d'un requeriment previ, i considerant, com a data inicial per a l'actualització, el mes i any en què es fixa, i, com a data final, el mateix mes de l'any en què s'actualitza, i permet tal càlcul l'opció ?Vol actualitzar una renda?- de la pàgina web de l'Institut Nacional d'Estadística.  
  
L'impagament de la contribució als gastos d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat dels gastos extraordinaris del seu fill.  
2. No condemne a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures ordenades (article 774.5 LEC) i que haurà d'interposar-se, si és el cas, davant d'este mateix Jutjat en el termini dels 20 dies següents a la seua notificació (article 455 i 458 de la LEC).  
L'admissió del recurs exigix que, en interposar-lo, s'haja consignat la quantitat de 50 euros en el compte de depòsits i consignacions d'este Jutjat (compte de Banesto núm. 0706 0000 43 417158). També es pot realitzar la consignació per mitjà de transferència al número de compte 0030 3035 70 6411148299, i s'ha d'indicar en el caseller d'observacions el número 0706 0000 15 296391. Queden eximits de la constitució del depòsit per a recórrer aquells que tinguen reconegut el dret d'assistència jurídica gratuïta (DA 15 de la LO 6/1985, d'1 de juliol, del Poder Judicial).  
Esta és la meua sentència, que pronuncie, mane i firme.»  
Atés que es desconeix el domicili o residència actuals de la part demandada, per una diligència de data 22 de novembre de 2013, com a secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ordene publicar este edicte en el Diari Oficial de la Comunitat Valenciana, per a portar a efecte la diligència de notificació de la sentència al demandat rebel, José Sánchez Abellán.  
  
Elx, 25 de novembre de 2013.- El secretari judicial: Francisco Javier García Navarro.